**Notă informativă**

la proiectul hotărîrii Guvernului ,,Cu privire la aprobarea modificărilor și completărilor ce se operează în unelehotărîri ale Guvernului”

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul hotărîriide Guvern ,,Cu privire la aprobarea modificărilor și completărilor ce se operează în unelehotărîri ale Guvernului” a fost elaborat de Cancelaria de Stat, în coordonare cu Centrul de Implementare a Reformelor. |
| 1. **Condițiile ce au impus elaborarea proiectului de act normativ și finalitățile urmărite** |
| La 7 iulie 2017, Parlamentul a adoptat Legea cu privire la Guvern, nr.136.Iar, la 14 iulie 2017, Parlamentul a adoptat Legea nr.153 pentru modificarea și completarea unor acte legislative (transmisă spre promulgare) care asigură punerea în aplicare a prevederilor Legii cu privire la Guvern și evitarea eventualelor colizii cu noile norme juridice ce urmează să reglementeze modul de organizare și funcționare a Guvernului.  Întru executarea prevederilor actelor legislative menționate supra, a fost elaborat prezentul proiect de hotărîre, care vine să modifice și să completeze Hotărîrea Guvernului nr.657 din 6 noiembrie 2009 “Pentru aprobarea Regulamentului privind organizarea şi funcţionarea, structurii şi efectivului-limită ale Cancelariei de Stat”, Hotărîrea Guvernului nr.845 din 18 decembrie 2009 “Cu privire la oficiile teritoriale ale Cancelariei de Stat”, precum și Anexa nr.2 la Hotărîrea Guvernului nr.1001 din 26 decembrie 2011.  Necesitatea amendării hotărîrilor de Guvernnr.657/2009 și nr.845/2009 derivă din schimbarea statutului secretarului general al Guvernului și a secretarilor generali adjuncți ai Guvernului, precum și schimbarea statutului șefilor și șefilor adjuncți ai oficiilor teritoriale ale Cancelariei de Stat din persoane cu funcție de demnitate publică în funcționari publici de conducere de nivel superior, și respectiv în funcționari publici de conducere, ceea ce are ca scop fortificarea statutului acestor funcționari și sporirii stabilității lor în funcție.  Astfel, din considerentul schimbării statutului secretarului general al Guvernului din persoană cu funcție de demnitate publică în funcționar public de conducere de nivel superior, este necesară modificarea Hotărîrii Guvernului nr.657/2009 în partea ce ține de excluderea prevederilor referitoare la *cabinetul* secretarului general al Guvernului.  De asemenea, în componența noi structuri a Guvernului nu se mai regăsește funcția de viceprim-ministru fără portofoliu pe probleme sociale. Din acest considerent, se propune excluderea prevederilor referitoare la *cabinetul*viceprim-ministrului.  Suplimentar prin proiect se propune completarea Hotărîrii Guvernului nr.657/2009 cu reglementări care stabilesc statutul juridic al Corpului de Control al Prim-ministrului și determinarea competenței generale a acestuia.  În acest context, se propune ca efectivul de personal al Corpului de Control să fie de 8 unități, care vor fi create din contul unităților de personal prevăzute pentru*cabinetulPrim-ministrului* și *cabinetul*viceprim-ministrului.  Totodată, potrivit art.32 alin.(6) din Legea nr.136/2017 cu privire la Guvern, modul de organizare şi funcţionare a Corpului de control al Prim-ministrului va fi reglementat printr-un regulament aprobat de către Guvern.  Cu referire la modificarea și completarea anexei nr.2 la Hotărîrea Guvernului nr.1001 din 26 decembrie 2011  “Privind punerea în aplicare a unor acte legislative”, relevăm că acestea derivă din necesitatea realizării unuia din obiectivele reformei administrației publice și anume: reducerea funcțiilor de conducere din cadrul autorităților publice și consolidarea funcțiilor publice de execuție, acordînd autorităților publice un termen de 6 luni pentru ajustarea statelor de personal noilor reglementări.De asemenea, se propune stabilirea expresă a interdicției de constituire a altor subdiviziuni structurale interioare, decît cele stabilite în structura și organigrama aprobate în modul stabilit. |
| 1. **Fundamentarea economico-financiară** |
| Adoptarea proiectului de hotărîre nu va necesita cheltuieli financiare suplimentare. Cheltuielile în partea ce ține de retribuirea muncii pentru consilierii din cadrul Corpului de control pentru anul 2017, vor fi acoperite din contul și limita bugetului aprobat al Cancelariei de Stat pentru remunerarea personalului *cabinetului* viceprim-ministrului și *cabinetului* secretarului general al Guvernului, în urma suprimării acestor funcții. |
| 1. **Avizarea și consultarea publică a proiectului** |
| În conformitate cu prevederile Legii nr.317/2003 privind actele normative ale Guvernului şi ale altor autorităţi ale administraţiei publice centrale şi locale, Centrul de Implementare a Reformelor prezintă proiectul hotărîrii de Guvern pentru avizare și consultare publică. |

**Secretar general al Guvernului Lilia PALII**